ZAPISNIK

sa sjednice Nastavničkog vijeća održane 2. travnja 2019. s početkom u 10,30 sati.

Nazočni: Dražen Turza, Katarina Bulka, Marija Wolf Drozdek, Nikolina Azenić Krstić, Vesna Turković, Ana Birovljević, Sanja Medenica, Verica Brajko, Senad Becker, Goran Pavlić, Antun Hudovernik, Tomica Majhen, Sandra Dundović.

Ravnatelj Dražen Turza predložio je sljedeći dnevni red: 1. Dan otvorenih vrata

 2. Razno

Nastavničko vijeće je jednoglasno usvojilo dnevni red.

1.O planu provedbe Dana otvorenih vrata Nastavničko vijeće izvijestila je pedagoginja Katarina Bulka. Planirano je da se Dan otvorenih vrata naše škole održi 2. svibnja 2019. Poziv za učenike osmih razreda okolnih osnovnih škola bit će upućen i preko Radio Našica, a škola će pokušati osigurati prijevoz. Planirano je da se svako zanimanje predstavi u trajanju od desetak minuta, s tim da osim stručnih nastavnika pojedina zanimanja predstave i učenici. Prof. Sandra Dundović zadužena je da pomogne učenicima u osmišljavanju njihovih prezentacija. Također, u jednoj od učionica bit će predstavljen i rad Učeničke zadruge Sova, a za to je zadužena voditeljica zadruge prof. Sanja Medenica, uz pomoć prof. Nikoline Azenić Krstić koja je osmislila i pozivnice za Dan otvorenih vrata. Pano će urediti prof. Verica Brajko i prof. Nikolina Azenić Krstić, a prof. Marija Wolf Drozdek će biti voditeljica. Učenicima će biti predstavljene i radionice za praktičnu nastavu gdje će moći vidjeti na koji se način ona izvodi te je zato pedagoginja navela da bi bilo dobro da učenici budu u školskoj radionici, a ne u tvrtkama. Stoga je nastavnik praktične nastave Goran Pavlić zamolio da voditelj stručne prakse osigura da učenici budu u školskoj radionici, a ne u tvrtkama (da se zamijeni raspored). Predstavljanje zanimanja i razgledavanje radionice planirano je u dvije ture – u 8,00 sati i u 10,00 sati.

2. Pod točkom razno, jednoglasno je prihvaćena pedagoška mjera opomena pred isključenje za učenika koji je prekršio Članak 3., stavak 4. i. Pravilnika o kriterijima za izricanje pedagoških mjera.

Sjednica je zaključena u 10, 54 sati.

RAVNATELJ: Dražen Turza ZAPISNIČAR:Sandra Dundović